Kɛ Kɔ Baiblo ɔ He: Mɛni Heje E Sa Nɛ O Bua Nɛ Jɔ Baiblo ɔ He ɔ?\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Maltese Myanmar Ngabere Norwegian Nzema Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu\nMɛni Heje E Sa Nɛ O Bua Nɛ Jɔ Baiblo ɔ He ɔ?\nBaiblo ɔ ji womi ko nɛ pɔhe pe womi kpahi tsuo ngɛ je ɔ mi. Mɛni heje? Nɔ́ kake ji kaa e mi munyu ɔmɛ a sisi numi yi. Nihi nɛ a tu a he munyu ngɛ Baiblo ɔ mi ɔ ji nihi nɛ a hi si hyɛ nitsɛnitsɛ. Baiblo ɔ tsɔɔ bɔnɛ a kɛ a sibi hi si ha, kɛ bɔnɛ a kɛ Mawu hu hi si ha. Wa ma nyɛ maa kase ní kɛ je nimli nɛ ɔmɛ a he. A kɛ munyunguhi nɛ a sisi numi yi nɛ ngma nimli nɛ ɔmɛ a he sane kɛ wo Baiblo ɔ mi. Enɛ ɔ he ɔ, a ma nyɛ maa tsɔɔ Baiblo ɔ sisi kɛ ya gbihi lafahi abɔ mi, konɛ nihi nɛ a ngɛ he tsuaa he ngɛ be saisaa ko mi ɔ, nɛ a nu sisi. Wa ma nyɛ maa ngɔ sisi tomi mlaahi nɛ ngɛ Baiblo ɔ mi ɔ kɛ tsu ní be tsuaa be.\nNɔ́ nɛ he hia pe kulaa a, pi Mawu he munyu kɛkɛ nɛ Baiblo ɔ tu, e ji womi nɛ je Mawu ngɔ hulɔ. E tsɔɔ wɔ Mawu biɛ, e suhi, kɛ yi mi tomi nɛ e kɛ bɔ zugba a kɛ adesahi. E tsɔɔ kaa Mawu yi mi tomi ɔ tsakee we. Jehanɛ se hu ɔ, Baiblo ɔ tsɔɔ kaa kɛ je blema a, nihi bɔɔ mɔde wawɛɛ kaa a kɛ kpakpa peemi maa ye yayami nɔ kunimi. E tsɔɔ sane ko nɛ kɔɔ nɔ nɛ e sa kaa e ye je mluku ɔ nɔ ɔ he. E tsɔɔ kaa sane nɛ ɔ maa ba nyagbe ngɛ bua jɔmi mi. Ke waa kɛ juɛmi nɛ da kane Baiblo ɔ, lɔɔ ma ha nɛ wa ma ná hemi kɛ yemi kɛ hɛ kɛ nɔ fɔmi.\nMunyu komɛ ngɛ Baiblo ɔ mi nɛ o be nae ngɛ he kpa ko. Kaa nɔ hyɛmi nɔ́ ɔ, Baiblo deɔ wɔ anɔkuale nɛ kɔɔ munyuhi nɛ a nyɛɛ se nɛ ɔ a he:\nBɔnɛ wa plɛ kɛ ba je ɔ mi kɛ nɔ́ heje nɛ wa ngɛ nɔ́ nae\nBlɔ nya nɛ Mawu to konɛ e kɛ kpɔ̃ adesahi\nNɔ́ nɛ Yesu pee ha wɔ\nNɔ́ nɛ maa ba zugba a nɔ, kɛ nɔ́ nɛ adesahi ma ná hwɔɔ se\nMoo kane munyuhi nɛ nyɛɛ se ɔ konɛ o le níhi nɛ ngɛ Baiblo ɔ mi?\nAnɔkualehi Nɛ Kɔɔ Baiblo ɔ He\nMunyuyi: Mawu hiɔwe Matsɛ Yemi ɔ ma ha nɛ a pee dami ní konɛ tue mi jɔmi nɛ ba zugba a nɔ ekohu\nWomihi Nɛ Ngɛ Mi: A ngma Baiblo ɔ mi womi 39 ngɛ Hebri gbi mi, (a ngma ekomɛ hu ngɛ Aramaic mi) kɛ 27 ngɛ Hela gbi mi\nNihi Nɛ A Ngma: Nimli maa pee 40 nɛ a ngma. A kɛ jeha maa pee 1,600 nɛ ngma. A je e ngmami sisi ngɛ jeha 1513 L.M.B., nɛ a gbe nya maa pee jeha 98 M.B.\nGbihi: Amlɔ nɛ ɔ, a tsɔɔ Baiblo mluku ɔ aloo e fã ko sisi kɛ ya gbihi nɛ hyɛ pe 2,500 mi